cyanic-selkie/wikianc huggingface dataset:
กุยกี
กุยกี (Guo Si; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก ขุนพลของตั๋งโต๊ะคู่กับลิฉุย เมื่อตั๋งโต๊ะถูกลิโป้ฆ่า กุยกี พร้อมกับลิฉุย เตียวเจ หวนเตียว จัดตั้งกองทัพบุกยึดอำนาจในเมืองหลวง (เตียงฮัน) มาได้ ทำให้ลิโป้ต้องหนีออกมา และกลายเป็นขุนพลเร่ร่อน ส่วนอ้องอุ้นถูกประหาร ต่อมาได้ทูลขอตำแหน่งในเมืองหลวง จึงได้เป็นแม่ทัพหลัง (ส่วนลิฉุยได้เป็นสมุหนายก) เมื่อมีอำนาจก็กระทำการหยาบช้าไม่ต่างจากสมัยของตั๋งโต๊ะ
รายชื่อบุคคลที่ถูกสังหารโดยกุยกี
197
แอร์ทรานแซท
แอร์ทรานแซท (Air Transat) เป็นสายการบินสัญชาติแคนาดา โดยให้บริการเที่ยวบินตามกำหนดเวลาและเช่าเหมาลำไปยังจุดต่างๆ ทั่วอเมริกาและยุโรป สายการบินดำเนินการจากฐานหลักสามแห่งที่โตรอนโต, มอนทรีออลและแวนคูเวอร์ แอร์ทรานแซทให้บริการเที่ยวบินไปยังจุดหมายปลายทาง 76 เส้นทางใน 30 ประเทศ  ด้วยเครื่องบิน 31 ลำ
แอร์ทรานแซทเป็นสายการบินที่ใหญ่ที่สุดอันดับสามของแคนาดา รองจากแอร์แคนาดาและเวสต์เจ็ต
ช่วงแรก (ค.ศ. 1986-1999)
François Legault ได้ก่อตั้งแอร์ทรานแซทร่วมกับพันธมิตรทางธุรกิจในเดือนธันวาคม ปีค.ศ. 1986 ก่อนที่ Legault จะออกจากบริษัทในปีค.ศ. 1997 โดยไม่มีการเตือนล่วงหน้าหลังจากมีข้อพิพาทกับหุ้นส่วนทางธุรกิจ
แอร์ทรานแซตทำการบินครั้งแรกเมื่อวันที่ 14 พฤศจิกายน ค.ศ. 1987 โดยเดินทางจากมอนทรีออลไปยังอะคาปุลโก หกปีต่อมา แอร์ทรานแซทได้เข้าควบคุมฐานซ่อมบำรุงและเครื่องบินของเนชันแอร์ที่เลิกใช้แล้ว ซึ่งเป็นบริษัทในเครือของ ทรานแซท เอ.ที.
การขยายกิจการ (ค.ศ. 2000-2018)
เมื่อวันที่ 13 กุมภาพันธ์ ค.ศ. 2009 บริษัท ทรานแซท เอ.ที. ประกาศความร่วมมือห้าปีกับแคนเจ็ต ตั้งแต่วันที่ 1 พฤษภาคม ทรานแซททัวร์แคนาดาได้เช่าเครื่องบินโบอิง 737 ของแคนเจ็ตมาให้บริการเที่ยวบินจากเมืองต่างๆ ของแคนาดา ไปยังจุดหมายปลายทางต่างๆ ข้อตกลงนี้เข้ามาแทนที่ข้อตกลงกับเวสต์เจ็ต
เมื่อวันที่ 12 กันยายน ค.ศ. 2013 แอร์ทรานแซทได้ทำข้อตกลงการเช่าตามฤดูกาลกับทรานเซเวียฟรานซ์ ของแอร์ฟรานซ์-เคแอลเอ็ม ซึ่งครอบคลุมการเช่าเครื่องบินโบอิง 737-800 เก้าลำภายในปีค.ศ. 2019
แผนการผนวกกิจการกับแอร์แคนาดา
เมื่อวันที่ 16 พฤษภาคม ค.ศ. 2019 ทรานแซท เอ.ที. บริษัทแม่ของแอร์ทรานแซท ประกาศว่าอยู่ในการเจรจาพิเศษที่จะซื้อโดยแอร์แคนาดา โดยต่อมามีการเสนอราคาไว้ที่ 13 ดอลลาร์แคนาดาต่อหุ้น และยังมีอีกบริษัทหนึ่งคือ กรุ๊ปแมตช์ ที่เสนอราคา 14 ดอลลาร์แคนาดา
เมื่อวันที่ 27 มิถุนายน ค.ศ. 2019 คณะกรรมการของทรานแซท เอ.ที. ยอมรับการเสนอราคาเงินสดทั้งหมดของแอร์แคนาดาที่ 520 ล้านดอลลาร์แคนาดา และไม่ได้แสดงความคิดเห็นเกี่ยวกับข้อเสนอ 527.6 ดอลลาร์แคนาดาจากกรุปแมตช์ เนื่องจากการเจรจากับแอร์แคนาดายังคงเป็นเอกสิทธิ์ ข้อตกลงนี้จำเป็นต้องได้รับการอนุมัติจากสองในสามของผู้ถือหุ้น นักลงทุนรายใหญ่บางรายและนักวิเคราะห์ทางการเงินบางรายระบุว่าข้อเสนอดังกล่าวต่ำกว่ามูลค่าที่แท้จริงของบริษัท จำเป็นต้องมีการอนุมัติตามกฎระเบียบและรัฐบาลสำหรับการขายทรานแซท เอ.ที.
การซื้อกิจการล่าช้าเนื่องจากผลกระทบอย่างต่อเนื่องของการระบาดใหญ่ของโควิด-19 ต่อการบิน โดยราคาหุ้นของ Transat AT ตกลงไปที่ 5.16 ดอลลาร์ภายในเดือนกรกฎาคม 2020[28] การซื้อหุ้นไม่ได้ปิดภายในวันที่ 13 ตุลาคม 2020 เมื่อทั้งสองฝ่ายตกลงที่จะเสนอแก้ไขข้อเสนอมูลค่า 5 ดอลลาร์ต่อหุ้น ทำให้มูลค่ารวมของการซื้อกิจการลดลงเหลือ 180 ล้านดอลลาร์[29]
ในวันที่ 2 เมษายน พ.ศ. 2564 ข้อตกลงดังกล่าวถูกยกเลิกหลังจากไม่ผ่านการรับรองจากคณะกรรมาธิการยุโรป[30]
การระบาดทั่วของโควิด-19
เมื่อวันที่ 23 กรกฎาคม ค.ศ. 2020 แอร์ทรานแซทประกาศว่าจะกลับมาให้บริการอีกครั้งหลังจากการหยุดชะงักเนื่องจากการระบาดทั่วของโควิด-19 เป็นเวลา 112 วัน ในเดือนมกราคม ค.ศ. 2021 ขณะที่การแพร่ระบาดยังคงดำเนินต่อไป แอร์ทรานแซทได้ประกาศอีกครั้งว่าจะระงับเที่ยวบินปกติตั้งแต่วันที่ 29 มกราคมถึง 30 เมษายน ค.ศ. 2021 และจะระงับการดำเนินการทั้งหมดตั้งแต่ 14 กุมภาพันธ์ถึง 30 เมษายน ค.ศ. 2021
สำนักงานใหญ่
แอร์ทรานแซทได้มีสำนักงานใหญ่ในแซงต์-โลรองต์, มอนทรีออล, รัฐเกแบ็ก, ประเทศแคนาดา สำนักงานใหญ่แห่งนี้ได้รับรางวัลสำนักงานใหญ่ที่เป็นมิตรกับสิ่งแวดล้อมที่สุดในอเมริกาเหนือจากนิตยสาร Corporate Responsibility
จุดหมายปลายทาง
แอร์ทรานแซทให้บริการเที่ยวบินกว่า 76 จุดหมายปลายทางทั้งในอเมริกาและยุโรป
ฝูงบิน
ณ เดือนพฤศจิกายน ค.ศ. 2022 แอร์ทรานแซทมีเครื่องบินประจำการในฝูงบินดังนี้: แอร์ทรานแซทยังมีโบอิง 737-800 หนึ่งลำที่ได้จดทะเบียนกับแอร์ทรานแซทไว้ แต่ไม่ได้ระบุในเว็บไซต์ทางการ
ฝูงบินในอดีต
แอร์ทรานแซทเคยให้บริการเครื่องบินต่างๆดังต่อไปนี้:
สัมผัสรัตติกาล
สัมผัสรัตติกาล เป็นละครโทรทัศน์ไทยแนวสืบสวนแฟนตาซี-แอ็คชั่น จากปลายปากกาของ ร่มแก้ว
การสร้างเป็นละครโทรทัศน์
ในปี พ.ศ. 2561 ผลิตโดย บริษัท CHANGE 2561 จำกัด เขียนบทโทรทัศน์โดย สามัญ กำกับการแสดงโดย ศรัณยู วงษ์กระจ่าง นำแสดงโดย อนุวัฒน์ ชูเชิดรัตนา,มชณต สุวรรณมาศ,ณัฐ ศักดาทร,ธันย์ชนก ฤทธินาคา ออกอากาศทุกวันพุธ - พฤหัสบดี เวลา 20.10 - 21.25 น. เริ่มตอนแรกวันที่ 14 มิถุนายน พ.ศ. 2561 - 15 สิงหาคม พ.ศ. 2561 ต่อจากละครเรื่องThe Crime ทีมล่าทรชน
โคลอสเซียม
โคลอสเซียม (Colosseum), โคลิเซียม (Coliseum) หรือทวิอัฒจันทร์ฟลาเวียน (Flavian Amphitheatre; Amphitheatrum Flavium; Anfiteatro Flavio หรือ Colosseo) เป็นสนามกีฬากลางแจ้งขนาดใหญ่ตั้งอยู่ใจกลางกรุงโรม เริ่มสร้างขึ้นในสมัยจักรพรรดิเวสเปเซียนแห่งจักรวรรดิโรมัน และสร้างเสร็จในสมัยของจักรพรรดิไททัส ในคริสต์ศตวรรษที่ 1 อัฒจันทร์เป็นรูปวงกลมก่อด้วยอิฐและหินทรายวัดโดยรอบได้ประมาณ 527 เมตร สูง 57 เมตร สามารถจุผู้ชมได้ประมาณ 50,000 คน มีการออกแบบอย่างชาญฉลาดโดยสร้างให้สนามกีฬามีลักษณะเป็นรูปวงรี เพื่อให้ผู้ชมรู้สึกเข้าใกล้นักกีฬา และมีการออกแบบทางระบายน้ำเพื่อไม่ให้น้ำท่วมขังในสนามขณะเกิดฝนตก ถือเป็นต้นแบบของสนามกีฬาต่าง ๆ ในปัจจุบัน ใช้เวลาก่อสร้างประมาณ 10 ปี
7 กรกฎาคม พ.ศ. 2550 โคลอสเซียมได้รับเลือกให้เป็น 1 ในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์มือถือ
กลุ่มปราสาทตาเมือนและปราสาทศีขรภูมิ
กลุ่มปราสาทตาเมือนตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลตาเมียง  อำเภอพนมดงรัก จังหวัดสุรินทร์ เป็นปราสาทที่รวมกลุ่มปราสาทตาเมือน  ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน มาเป็นอุทยานประวัติศาสตร์กลุ่มปราสาทตาเมือน และกำลังพิจารณาปราสาทกลุ่มราชมรรคาเป็นมรดกโลก ปราสาทตาเมือนธม ตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลตาเมียง  อำเภอพนมดงรัก จังหวัดสุรินทร์ เป็นปราสาทขนาดใหญ่ที่สุดในกลุ่มปราสาทตาเมือน  ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน และและสมาชิกใหม่คือปราสาทศีขรภูมิ, ปราสาทตาควาย
ปราสาทตาเมือนธม
ปราสาทตาเมือนธม เป็นปราสาทขนาดใหญ่ที่สุดในกลุ่ม (ธม เป็นภาษาเขมร แปลว่า ใหญ่) ตัวปราสาทอยู่บนเนินเขาสร้างคร่อมโขดหินธรรมชาติที่ศักดิ์สิทธิ์ในรูปของสยัมภูศิวลึงค์ และเป็นที่สำหรับประกอบพิธีกรรม
ตัวปราสาทตาเมือนธม หันหน้าไปทางทิศใต้ ผิดแผกจากแห่งอื่นซึ่งมักจะหันหน้าไปทางทิศตะวันออก รับกับเส้นทางที่มาจากเขมรต่ำผ่านมาทางช่องทางตาเมือนนี้
ปราสาทตาเมือนธมประกอบด้วยปราสาทประธาน มีอาคารอื่น คือปรางค์ก่อด้วยหินทรายสองหลัง อยู่ทางด้านทิศตะวันออกเฉียงเหนือ และตะวันตกเฉียงเหนือของปราสาทประธาน มีบรรณาลัยศิลาแลงสองหลัง และนอกระเบียงคดทางทิศเหนือ มีสระน้ำขนาดเล็กสองสระ
ปราสาทแห่งนี้อยู่ใกล้เขตชายแดนเขมรมากที่สุด การเที่ยวชมจึงควรอยู่เฉพาะภายในเขตปราสาทเท่านั้น  ไม่ควรเดินออกไปไกลจากแนวต้นไม้รอบปราสาทเพราะพื้นที่นี้ยังไม่ปลอดภัยนัก
ปราสาทตาเมือนโต๊ด
ปราสาทตาเมือนโต๊ด ตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลตาเมียง  อำเภอพนมดงรัก จังหวัดสุรินทร์ เป็นปราสาทหลังหนึ่งในกลุ่มปราสาทตาเมือน  ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน
ปราสาทตาเมือนโต๊ด อยู่ห่างจากปราสาทตาเมือนธม ไปทางทิศตะวันตกเฉียงเหนือ ประมาณ 750 เมตร และอยู่ห่างจากปราสาทตาเมือน ไปทางทิศตะวันออกเฉียงใต้ ประมาณ 390 เมตร ก่อด้วยศิลาแลง มีกำแพงล้อมรอบและมีสระน้ำขนาดเล็กอยู่ทางทิศเหนือหนึ่งสระ เชื่อกันว่าปราสาทแห่งนี้เป็นอโรคยาศาล หรือ สถานรักษาพยาบาลของชุมชน หรือตามรายทางที่เป็นเส้นทางคมนาคม ซึ่งนิยมสร้างในสมัยพระเจ้าชัยวรมันที่ 7
ปราสาทตาเมือน
ปราสาทตาเมือน หรือ ปราสาทบายกรีม ตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงเร็ก ในเขตบ้านหนองคันนาสามัคคี หมู่ 8 ตำบลบ้านตาเมียง อำเภอพนมดงรัก จังหวัดสุรินทร์ เป็นปราสาทขนาดเล็กที่สุดในกลุ่มปราสาทตาเมือน  ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน
ปราสาทตาเมือน อย่ห่างจากปราสาทตาเมือนโต๊ด ไปทางทิศตะวันตกเฉียงเหนือประมาณ 390 เมตร เป็นปราสาทที่เล็กที่สุด ก่อด้วยศิลาแลง มีลักษณะเป็นห้องยาว เชื่อว่าเป็นธรรมศาลา หรือที่พักสำหรับคนเดินทาง
ปราสาทตาเมือนธม จังหวัดสุรินทร์
กลุ่มปราสาทตาเมือนธม ตั้งอยู่ที่บ้านหนองคันนาสามัคคี ตำบลตาเมียง อำเภอพนมดงรัก จังหวัดสุรินทร์ ตามรายทางสู่เมืองพระนครของขอม ในอดีตยังไม่มีความรับรู้ในเรื่องพรมแดนต่างประเทศ มีแต่เพียงแนวทิศเขาดงเร็ก เป็นพรมแดนธรรมชาติที่กั้นผู้คนสองดินแดนไว้ คนโบราณมีการ ใช้เส้นทางผ่าช่องเขาที่มีอยู่ตลอดแนว ในบางช่องเขามีการสร้างปราสาทหินขนาดเล็ก เช่น ช่องสายตะกูมีปราสาทบายแบก แต่สำหรับที่ช่องตาเมือนหรือตาเมียงนี้มีลักษณะพิเศษคือ มีปราสาทหินสามหลังอยู่ใกล้ๆกัน เรียงลำดับจากขนาดใหญ่ไปขนาดเล็ก เรียกว่ากลุ่มปราสาทตาเมือน โดยปราสาทแต่ละหลังมีขนาดและประโยชน์ที่ใช้สอยแตกต่างกันไป
เนื่องจากปราสาทแห่งนี้อยู่ใกล้เขตชายแดน การเที่ยวชมจึงควรอยู่เฉพาะภายในเขตปราสาทเท่านั้น ไม่ควรเดินออกไปไกลจากแนวต้นไม้รอบปราสาทเพราะพื้นที่นี้ยังไม่ปลอดภัยนัก ปราสาทตาเมือนโต๊ด อยู่ห่างจากปราสาทตาเมือนธม ประมาณ 750 เมตร ก่อด้วยศิลาแลง มีกำแพงล้อมรอบและมีสระน้ำขนาดเล็กอยู่ทางทิศเหนือหนึ่งสระ โดยเชื่อว่าปราสาทแห่งนี้เป็นอโรคยาศาล รักษาพยาบาลของชุมชนหรือตามรายทางที่เป็นเส้นทางคมนาคม ซึ่งนิยมสร้างในสมัยพระเจ้าชัยวรมันที่ 7 ปราสาทตาเมือน(บายกรีม)อย่ห่างจากปราสาทตาเมือนโต๊ด ประมาณ 390 เมตร เป็นปราสาทที่เล็กที่สุด ก่อด้วยศิลาแลง มีลักษณะเป็นห้องยาว เชื่อว่าเป็นธรรมศาลา คือที่พักสำหรับคนเดินทาง กลุ่มปราสาทตาเมือนนี้นับได้ว่าเป็นกลุ่มปราสาทที่มีความสมบูรณ์ในด้านของการอำนวยประโยชน์ แก่ผู้คนที่ใช้เส้นทางผ่านช่องเขา ซึ่งไม่ปรากฏในถิ่นอื่น การที่มีกลุ่มปราสาทตาเมือนตั้งอยู่ในบริเวณนี้เป็นประจักษ์พยานที่แสดงให้เห็นว่า ในอดีตเส้นทางช่องเขาตาเมือนนี้คงจะมีชุมชนหรือเป็นเส้นทางผ่านช่องเขาสำคัญของภูมิภาค
ปราสาทศีขรภูมิ
ปราสาทศีขรภูมิ หรือ ปราสาทระแงง เป็นสมาชิกใหม่ล่าสุดของอุทยาน ตั้งอยู่ข้างวัดบ้านปราสาท บ้านปราสาท ตำบลระแงง อำเภอศีขรภูมิ จังหวัดสุรินทร์ ปราสาทหลังนี้เป็นปราสาทที่งดงามที่สุดในจังหวัดสุรินทร์ โดยสมเด็จพระเจ้าบรมวงศ์เธอ กรมพระยาดำรงราชานุภาพ และพระธิดาทั้ง 3 (มี หม่อมเจ้าพูนพิศมัย ดิศกุล เป็นต้น)ได้เดินทางมาเยือนเมื่อ มกราคม - กุมภาพันธ์ 2472 (นับอย่างใหม่ต้องปี พ.ศ. 2473) และได้ถูกรวมเข้ากันกับอุทยานประวัติศาสตร์กลุ่มปราสาทตาเมือนและปราสาทศีขรภูมิ
ประวัติ
จากลักษณะทางศิลปกรรม สันนิษฐานว่าสร้างราวพุทธศตวรรษที่ 17 เป็นศาสนสถานในลัทธิไศวนิกาย และในพุทธศตวรรษที่ 22 มีการบูรณะเพิ่มเติมที่องค์ปราสาทแถวหลังฝั่งทิศใต้ เป็นแบบศิลปะล้านช้าง และยังมีจารึกอักษรธรรมปรากฏอยู่ ณ ปราสาทหลังนี้
ปี พ.ศ. 2531 สมเด็จพระเทพรัตนราชสุดาฯ สยามบรมราชกุมารี ทรงนำ พระอาจารย์ของนักเรียนนายร้อย จปร. ได้มาศึกษาที่โบราณสถานแห่งนี้ และก็ได้มีการบูรณะปราสาทศีขรภูมิ ให้ดูงามเด่นเป็นสง่าน่าภาคภูมิใจแก่แขกบ้านแขกเมืองที่มาเยือนเมืองปราสาทหินโบราณแห่งนี้
ลักษณะทางสถาปัตยกรรม
ปราสาทศีขรภูมิ มีลักษณะเป็นปรางค์หมู่ 5 องค์ เป็นปราสาทก่ออิฐไม่สอปูน ตั้งอยู่บนฐานศิลาแลงเดียวกัน โดยตัวฐานก่อด้วยศอลาแลงกว้าง 25 เมตร ยาว 26 เมตร สูง 1.5 เมตร โดยมีคูน้ำกว้าง 125 เมตร ล้อมรอบสามด้าน โดยเว้นด้านตะวันออกอันเป็นทางเข้าไว้
ปรางค์ประธานสูงประมาณ 32 เมตร ทับหลังเป็นภาพพระศิวนาฏราชสิบกร ทรงฟ้อนรำอยู่เหนือเกียรติมุข ภายใต้วงโค้งลายท่อนมาลัย ซึ่งสลักเป็นภาพพระคเณศ พระพรหม พระวิษณุ และพระอุมาโดยทับหลังชิ้นนับเป็นทับหลังที่มีความสวยงามและสมบูรณ์ที่สุดชิ้นหนึ่งของเมืองไทย บริเวณเสากรอบประตูสลักเป็นรูปนางอัปสราถือดอกบัว และทวารบาลยืนกุมกระบอง ซึ่งนางอัปสราที่ปราสาทศีขรภูมินี้มีลักษณะคล้ายกับนางอัปสราที่ปราสาทนครวัด ประเทศกัมพูชา ซึ่งไม่พบที่ปราสาทศิลปะเขมรโบราณแห่งใดอีกเลยในประเทศไทย พบที่ปราสาทศีขรภูมิเพียงแห่งเดียวเท่านั้น
ปราสาทตาควาย
ปราสาทตาวาย (ปราสาทตาควาย) หรือ ปราสาทกรอเบย (ប្រាសាទ​តា​ក្របី​ บฺราสาท​ตา​กฺรบี​) ตั้งอยู่บริเวณช่องตาควาย ในเขตบ้านไทยนิยมพัฒนา หมู่ 17 ตำบลบักได  อำเภอพนมดงรัก จังหวัดสุรินทร์ เป็นปราสาทหินศิลาแลง  ตั้งทางด้านทิศตะวันออกของปราสาทตาเมือนธม ห่างไปประมาณ 12 กิโลเมตร
ปราสาทตาควายตั้งอยู่บนสันเขาห่างจากหน้าผาสูงประมาณ 10 เมตร ของเทือกเขาพนมดงรัก เป็นปราสาทจตุรมุข ตั้งหันหน้าไปทางทิศตะวันออก ผังของปราสาทเป็นรูปกากบาท ส่วนฐานต่ำ ส่วนล่างสุดก่อด้วยศิลาแลง ส่วนบนก่อด้วยศิลาทรายทั้งหมด หลังคาห้องครรภคฤหะ ก่อเป็นทรงพุ่มยอดปรางค์ ซ้อนลดหลั่นกันขึ้นไป 5 ชั้น ส่วนหลังคามุขก่อเป็นรูปประทุน จรดหน้าบันทั้ง 4 ด้าน ภายในห้องมีประติมากรรม ลักษณะคล้ายสวายยัมภูวลึงค์ 1 ชิ้น
นักโบราณคดีกำหนดอายุจากรูปทรงของตัวปราสาท ว่าปราสาทนี้น่าจะสร้างในช่วงปลายสมัยนครวัด ต่อตอนต้นสมัยบายน ระหว่างรัชกาลพระเจ้าสุริยวรมันที่ 2 ถึงพระเจ้าชัยวรมันที่ 7
ปราสาทตาวายตั้งอยู่บนพื้นที่ค่อนข้างห่างไกล ต้องเดินเท้าเป็นระยะ 3-4 กิโลเมตร
การเข้าชม
เนื่องจากกลุ่มปราสาทนี้ตั้งอยู่ในเขตชายแดนประเทศไทย และเคยเป็นเขตอันตราย เพื่อความสะดวกและปลอดภัยในการเดินทางเข้าชม ควรติดต่อหน่วยตำรวจตระเวนชายแดนที่ตั้งด่านอยู่ที่หมู่บ้าน
การเดินทางจากจังหวัดสุรินทร์ไปทางอำเภอปราสาทตามทางหลวงหมายเลข 214 จนมาถึงทางแยกตัดกับทางหลวงหมายเลข 24 ให้เลี้ยวขวาไปตามทางหลวงหมายเลข 24 จนถึงสามแยกบริเวณนิคมปราสาท ให้เลี้ยวซ้าย ไปตามป้ายบอกทางไปอำเภอพนมดงรัก ตามทางหลวงหมายเลข 2397 จนมาถึงแยกบริเวณ อบต. แนงมุด ให้เลี้ยวขวา ไปตามทางหลวงหมายเลข 224 จนพบป้ายบอกทางไปกลุ่มปราสาทตาเมือน ให้เลยป้ายไปอีกเล็กน้อยจนถึงแยกบ้านตาเมียง จะพบทางที่มีป้ายบอกไป ฉก. ตชด. 16 เลี้ยวไปตามถนนเส้นนี้(2407)ตรงมาเรื่อยๆ จนพบห้าแยกเลี้ยวขวาไปตามทางหลวงหมายเลข 2407 ผ่านบ้านหนองคันนา ใช้ทางตรงมาเรื่อยจนพบทางแยก จะพบปราสาทตาเมือนก่อน ใกล้ๆกันนั้นมีหน่วยตระเวนชายแดนคุ้มครองนักท่องเที่ยว ควรติดต่อเจ้าหน้าที่ก่อนเพื่อความปลอดภัยในการเที่ยวชมปราสาท
การเดินทางจากจังหวัดบุรีรัมย์ไปตามเส้นทางหลวงหมายเลข 219 ที่จะไปบ้านกรวด จนมาถึงแยกที่ตัดกับทางหลวงหมายเลข 224 บริเวณนิคมปราสาท อำเภอบ้านกรวด เลี้ยวซ้ายเข้าทางหลวงหมายเลข 224 จนถึงแยกบ้านตาเมียง แล้วไปตามเส้นทางเช่นเดียวกับข้างต้น
แหล่งข้อมูลอื่น
ส่วนปราสาทข้างๆนั้นคือปราสาทตาเมือนโต๊ดและตาเมือนปราสาทตาควาย
พระธรรมไตรโลกาจารย์
พระธรรมไตรโลกาจารย์ เป็นสมณศักดิ์พระราชาคณะชั้นธรรม ปัจจุบันพระราชทานเฉพาะแก่พระเถระฝ่ายธรรมยุติกนิกาย มีพัดยศประจำตำแหน่งเป็นพัดแฉกทรงพุ่มข้าวบิณฑ์ มี 5 แฉก พื้นแพรต่วนสีแดง
ฐานานุกรม
พระธรรมไตรโลกาจารย์ มีฐานานุศักดิ์ตั้งฐานานุกรมได้ 6 รูป ดังนี้
ประวัติ
ในทำเนียบสมณศักดิ์และคณะสงฆ์ครั้งกรุงเก่า ฉบับหลวง ปรากฏสมณศักดิ์ พระธรรมไตรโลก เป็นพระราชาคณะในคณะคามวาสีฝ่ายขวา อยู่วัดสุธาสวรรค์ ในสมัยรัตนโกสินทร์ถือเป็นพระราชาคณะผู้ใหญ่ตำแหน่งหนึ่ง
ผู้ได้รับสมณศักดิ์
ผู้ดำรงสมณศักดิ์พระราชาคณะชั้นธรรมที่พระธรรมไตรโลกาจารย์ มีรายนามดังต่อไปนี้
ยะห์ยา อิบน์ มะห์มูด อัลวาซิฏี
ยะห์ยา อิบน์ มะห์มูด อัลวาซิฏี (يحيى بن محمود الواسطي) เป็นจิตรกรและคัดลายมือชาวอาหรับในคริสต์ศตวรรษที่ 13  โดยเป็นที่รู้จักจากภาพวาดในมะกอมะฮ์ของอัลฮะรีรี
ประวัติ
อัลวะซีฏีน่าจะเกิดที่วาซิฏ (واسط) ทางใต้ของแบกแดด ใน ค.ศ. 1237 เขาถอดความและวาดภาพประกอบในหนังสือมะกอมะฮ์ของอัลฮะรีรี ซึ่งรู้จักกันในภาษาอังกฤษว่า Assemblies เป็นชุดเกร็ดเล็กเกร็ดน้อยของการเสียดสีสังคมที่เขียนโดยอัลฮะรีรีแห่งบัสรา ภาพวาดของอัลวาซิฏี ซึ่งเป็นหนึ่งในตัวอย่างที่ดีที่สุดของรูปแบบภาพที่ใช้ในคริสต์ศตวรรษที่ 13 เป็นแรงบันดาลใจในชบวนการศิลปะแบกแดดสมัยใหม่ในคริสต์ศตวรรษที่ 20
ไม่ค่อยมีใครรู้เรื่องชีวิตของเขา โดยมีข้อมูลเพียงว่าเขามาจากสำนักจิตรกรรมในคริสต์ศตวรรษที่ 13 และเป็นที่รู้จักจากรูปแบบการวาดภาพที่ชัดเจน
ภาพวาดใน มะกอมะฮ์
โดยรวมแล้ว หนังสือมะกอมะฮ์มีภาพวาดทั้งหมด 96 รูป ทั้งหมดวาดโดยอัลวาซืฏี โดยภาพเหล่านี้มี "คุณภาพที่โดดเด่นด้วยองค์ประกอบที่ดี รูปที่แสดงออก และสีที่สดใสแต่ควบคุมได้" และให้ผู้อ่านรู้ "เรื่องราวที่น่าสนใจและข้อคิดเห็นเกี่ยวกับชีวิตอิสลามในคริสต์ศตวรรษที่ 13"
จิริคุ
จิริคุ (地陸) เกิดวันที่ 11 พฤศจิกายน (วันที่สมมุติ) ตัวละครการ์ตูนจากเรื่อง นินจาคาถาโอ้โฮเฮะ
ประวัติ
จิริคุ เป็นนินจาชั้นยอดที่เคยได้รับคัดเลือกเป็น 12 นินจาองครักษ์ ทำหน้าที่คุ้มกันไดเมียวแห่งแคว้นฮิโนะคุนิหลักฐานก็คือตราฮิโนะคุนิบนผ้าคาดเอว จิริคุอยู่ที่วัดฮิโนะเทระ ที่แคว้นฮิโนะคุนิที่เล่าขานมาว่าพระพุทธรูปมีพลังพิเศษที่เรียกว่า"พรสวรรค์แห่งเซียน"เป็นพระตำแหน่งสูงสุดที่วัดฮิโนะเทระและมีค่าหัวถึง30ล้านเรียว และในที่สุดก็ถูกพวก"แสงอุษา"นั้นก็คือฮิดันกับคาคุซึปลิดชีวิตลง และนำศพไปขึ้นเงิน จิริคุเป็นเพื่อนกับอาสึม่า"12 นินจาองครักษ์"ด้วยกัน
เพอรอกซิโซม
เพอร็อกซิโซม (Peroxisome) หรือ ไมโครบอดี (microbodies) เป็นออร์แกเนลล์ขนาดเล็ก ที่มีเยื่อหุ้มชั้นเดียว รูปร่างคล้ายไลโซโซม แต่สามารถแบ่งตัวได้เอง คล้ายกับไมโทคอนเดรีย และคลอโรพลาสต์ ภายในประกอบด้วย เอนไซม์หลายชนิด ที่มีหน้าที่สำคัญ ในกระบวนการเมตาบอลิสม์ ของกรดไขมัน เพอรอกซิโซมจะหลั่งเอนไซม์ชื่อ แคแทเลส (Catalase) มาย่อยไฮโดรเจนเพอร์ออกไซด์ (Hydrogen peroxide) ซึ่งเป็นพิษต่อเซลล์ ให้กลายเป็นโมเลกุลน้ำ ในพืชเพอรอกซิโซม มีบทบาทสำคัญ คือ เปลี่ยนกรดไขมัน ที่สะสมอยู่ในเมล็ดพืช ให้เป็นคาร์โบไฮเดรต สำหรับใช้เป็นแหล่งพลังงาน ในการงอกของเมล็ด โดยผ่านวัฏจักรไกลออกซิเลท (Glyoxylate cycle) เป็นโครงสร้างที่เล็กกว่าไรโซโซม และมีจำนวนน้อย มักพบมากในตับและไต ข้างในบรรจุเอนไซม์ที่เกี่ยวข้อง กับการสังเคราะห์ไฮโดรเจน เพอร์ออกไซด์ (hydrogen peroxide) และประมาณ 40% เป็นเอนไซม์คะตะเลส (catalase) เพอรอกซิโซม จะทำงานได้ดี ในขบวนการเมตาโบลิซึมของไขมัน และเกี่ยวกับการกำจัดสารพิษ เช่น เอทานอล (ethanol)
เผ่า สุวรรณศักดิ์ศรี
เผ่า สุวรรณศักดิ์ศรี (เกิดเมื่อวันที่ 6 มกราคม พ.ศ. 2495) เป็นอาจารย์สอนสถาปัตยกรรมไทย ที่คณะสถาปัตยกรรมศาสตร์ จุฬาลงกรณ์มหาวิทยาลัย
ประวัติและการศึกษา
เผ่า สุวรรณศักดิ์ศรี เกิดเมื่อวันที่ 6 มกราคม พ.ศ. 2495 หรือที่รู้จักกันในนาม อาจารย์เผ่า สุวรรณศักดิ์ศรี เป็นศิษย์รุ่นแรกของศิลปินแห่งชาติ รศ.ดร.ภิญโญ สุวรรณคีรี ต่อมาในปี พ.ศ. 2553 เผ่าได้เป็นศิลปินแห่งชาติสาขาสถาปัตยกรรมไทยเช่นกัน เผ่าเป็นนิสิตเก่าดีเด่น ปี 2549 และอาจารย์ดีเด่นของคณะสถาปัตยกรรมศาสตร์ จุฬาลงกรณ์มหาวิทยาลัย เขาดำรงตำแหน่งอนุสาสกหอพักนิสิตชาย ของจุฬาลงกรณ์มหาวิทยาลัย อย่างยาวนาน มาตั้งแต่ ปี พ.ศ. 2534 จนถึงปี พ.ศ. 2559 จนเป็นที่รักและเคารพจากนิสิตเก่า จุฬาฯจากหลายพื้นที่ เผ่าสมรสแล้วกับ รศ.แจ่มใส สุวรรณศักดิ์ศรี อาจารย์ที่คณะสหเวชศาสตร์ จุฬาลงกรณ์มหาวิทยาลัย จบชั้นประถมศึกษาและมัธยมศึกษาจากโรงเรียนในจังหวัดอุบลราชธานี ได้แก่ โรงเรียนจารุพันธ์พิทยา, โรงเรียนสงเคราะห์ศึกษา อ.วารินชำราบ จ.อุบลราชธานี โรงเรียนเบ็ญจะมะมหาราช อ.เมืองอุบลราชธานี จ. อุบลราชธานี และเข้าศึกษาในระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ในระหว่างปี พ.ศ .2514 - 2518 รุ่นเดียวกับ รศ. ดร. ทิพย์สุดา ปทุมานนท์, ดร.ดุษฎี ทายตะคุ, นายยอดเยี่ยม เทพธรานนท์ จากนั้นสำเร็จการศึกษาได้รับปริญญาตรีอีกใบหนึ่ง เป็นบัณฑิตรุ่นแรกของหลักสูตรบริหารธุรกิจบัณฑิต สาขาวิทยาการจัดการงานก่อสร้าง มหาวิทยาลัยสุโขทัยธรรมาธิราช
การทำงาน
อาจารย์เผ่า เริ่มการทำงานในตำแหน่ง สถาปนิก ที่กองควบคุม การเคหะแห่งชาติ และบริษัท สยามกลการ จำกัด ซึ่งที่นั่นทำให้มีโอกาสร่วมทำงานกับศาสตราจารย์ พลเรือตรี สมภพ ภิรมย์ อดีตอธิบดีกรมศิลปากร และศิลปินแห่งชาติอีกท่านหนึ่ง ต่อมาด้วยความที่เป็นคนสมัย 14 ตุลาเมื่อครั้งยังศึกษาที่จุฬาลงกรณ์มหาวิทยาลัย มีความคิดที่ต้องการจะทำงานรับใช้ประเทศชาติ จึงมาสมัครเข้ารับราชการใน ตำแหน่งอาจารย์ แผนกวิชาช่างก่อสร้าง วิทยาลัยเทคนิคอุดรธานี กรมอาชีวศึกษา กระทรวงศึกษาธิการ ในปี 2521 ตำแหน่งสถาปนิก กองอาคารและสถานที่ สำนักงานอธิการบดี มหาวิทยาลัยขอนแก่น ในปี 2522 และในปี 2524 เข้ารับราชการในตำแหน่งอาจารย์ ภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ร่วมงานกับ รศ.ดร.ภิญโญ สุวรรณคีรีอีกครั้ง จนถึงทุกวันนี้ ใน พ.ศ. 2557 เขาเข้าร่วมกับกปปส.ชุมนุมประท้วงกดดันให้นายกรัฐมนตรียิ่งลักษณ์ ชินวัตร ลาออกจากความเป็นหัวหน้ารัฐบาล
ประเทศบังกลาเทศในโอลิมปิกฤดูร้อน 2012
ประเทศบังกลาเทศ เข้าร่วมแข่งขันกีฬาโอลิมปิกฤดูร้อน ครั้งที่ 30 ค.ศ. 2012 (พ.ศ. 2555) ที่กรุงลอนดอน สหราชอาณาจักร ระหว่างวันที่ 27 กรกฎาคม - 12 สิงหาคม พ.ศ. 2555 คณะกรรมการโอลิมปิกแห่งชาติบังกลาเทศเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 5 ชนิดกีฬา ผลการแข่งขันครั้งนี้ประเทศบังกลาเทศไม่ได้รับเหรียญรางวัล
กรีฑา
ผลการแข่งขันดังนี้ :
ยศทหารและตำรวจไทย
ยศทหารและตำรวจไทยตามแบบชาติตะวันตกเริ่มกำหนดให้มียศทหารและตำรวจไทยขึ้นครั้งแรกในสมัยรัชกาลที่ 5 ซึ่งเป็นยุคที่มีการปรับปรุง และจัดระบบระเบียบการบริหารราชการแผ่นดินใหม่ตามแบบยุโรปในทุกด้าน โดยทรงพระกรุณาโปรดเกล้าฯ ให้แยกยศและบรรดาศักดิ์ออกจากกันอย่างเด็ดขาด และโปรดเกล้าฯ ให้ตราพระราชบัญญัติสำหรับลำดับยศนายทหารบกขึ้นในปี พ.ศ. 2431 กำหนดให้มียศทหารบกตามลำดับชั้นแบบอารยประเทศ ต่อมาเมื่อจัดระเบียบฝ่ายทหารบกเรียบร้อยแล้วจึงให้จัดระเบียบยศทหารเรือ โดยอนุโลมตามแบบกองทัพเรือต่างประเทศเป็นลำดับถัดมา
เมื่อมีการจัดตั้งกองทัพอากาศในสมัยรัชกาลที่ 8 ก็ได้จัดระเบียบยศทหารโดยอนุโลมตามแบบกองทัพเรือ ส่วนยศของตำรวจนั้นได้นำรูปแบบยศของกองทัพบกมาปรับใช้โดยอนุโลม
ยศทหารไทย ปัจจุบันมีกฎหมายรองรับคือพระราชบัญญัติยศทหาร พ.ศ. 2479
ยศตำรวจไทยนั้น แต่เดิมได้มีการโอนทหารไปรับราชการเป็นตำรวจและใช้ยศทหารบกสำหรับตำรวจ ต่อมาเมื่อ พ.ศ. 2458 พระบาทสมเด็จพระมงกุฏเกล้าเจ้าอยู่หัว รัชกาลที่ 6 ได้ทรงมีพระบรมราชโองการกำหนดให้มียศตำรวจขึ้นเป็นครั้งแรก โดยปัจจุบันยศตำรวจถูกกำหนดโดยพระราชบัญญัติตำรวจแห่งชาติ พ.ศ. 2547
ยศของทหาร-ตำรวจไทย แบ่งได้ดังต่อไปนี้
ยศกองอาสารักษาดินแดน
ยศกองอาสารักษาดินแดน เป็นยศที่ต้องมีพระบรมราชโองการพระราชทานยศจากพระมหากษัตริย์ เนื่องจากกำลังพลของกองอาสารักษาดินแดนเป็นกำลังพลกึ่งทหาร สังกัดกระทรวงมหาดไทย มีฐานะเป็นนิติบุคคล เป็นหน่วยงานที่มีลักษณะพิเศษ เทียบเท่ากองทัพต่าง ๆ ของกระทรวงกลาโหม จัดตั้งขึ้นโดยพระราชบัญญัติกองอาสารักษาดินแดน พ.ศ. 2497 ดังนั้น เพื่อความเหมาะสมในการปกครองบังคับบัญชาให้เป็นไปตามระเบียบวินัย จึงได้มีการกำหนดให้มีชั้นยศขึ้นตามพระราชบัญญัติยศ และเครื่องแบบผู้บังคับบัญชาและเจ้าหน้าที่กองอาสารักษาดินแดน พ.ศ. 2497 หรือเมื่อต้องปฏิบัติหน้าที่ร่วมกับหน่วยทหาร หรือตำรวจ โดยแบ่งออกเป็นชั้นยศของผู้บังคับบัญชาและเจ้าหน้าที่กองอาสารักษาดินแดนชั้นสัญญาบัตร และชั้นยศของสมาชิกกองอาสารักษาดินแดนชั้นประทวน [5] สำหรับชื่อชั้นยศในภาษาอังกฤษนั้น ยึดถือตามระเบียบกระทรวงมหาดไทย ว่าด้วยการเรียกชื่อยศและตำแหน่งในกองอาสารักษาดินแดนเป็นภาษาอังกฤษ พ.ศ. 2511 (เพื่อใช้สำหรับพลาง) และการแต่งตั้งผู้ใดให้ว่าที่ยศชั้นใดชั่วคราวตั้งแต่ชั้นนายหมวดตรีขึ้นไป ให้รัฐมนตรีว่าการกระทรวงมหาดไทยมีอำนาจแต่งตั้งผู้นั้นให้ว่าที่ยศชั้นนั้นชั่วคราวได้ จนกว่าจะได้นำความกราบบังคมทูลพระมหากษัตริย์ให้ทรงมีพระบรมราชโองการพระราชทานยศแล้ว สำหรับผู้ที่จะได้รับยศตั้งแต่ชั้นนายหมู่ใหญ่ลงมานั้น ให้รัฐมนตรีว่าการกระทรวงมหาดไทย หรือผู้บังคับบัญชาที่รัฐมนตรีว่าการกระทรวงมหาดไทยมอบหมายเป็นผู้แต่งตั้งได้ โดยชั้นยศกองอาสารักษาดินแดนนั้น มีลำดับชั้นยศเหมือนกับยศทหาร หรือตำรวจ เพียงแค่เรียกกันคนละแบบ และใช้แบบขนบธรรมเนียมในการเทียบชั้นยศกันกับหน่วยงานใกล้เคียง
ชั้นยศของผู้บังคับบัญชาและเจ้าหน้าที่
ชั้นยศของผู้บังคับบัญชาและเจ้าหน้าที่กองอาสารักษาดินแดนชั้นสัญญาบัตร แบ่งออกเป็น 2 ชั้น ได้แก่ ชั้นยศนายกอง (นายพล) และชั้นยศนายหมวด (นายพัน) มี 7 ชั้นยศ
ชั้นยศของสมาชิก
ชั้นยศของสมาชิกกองอาสารักษาดินแดนชั้นประทวน มีชั้นนายหมู่ (จ่า) เพียงชั้นเดียว มี 4 ชั้นยศ สมาชิกเอก สมาชิกโท สมาชิกตรี และสมาชิก เป็นลำดับชั้นของสมาชิกกองอาสารักษาดินแดนที่มิได้กำหนดเป็นชั้นยศ และใช้คำเรียกในภาษาอังกฤษว่า Volunteer Defense Corps Member (VDC Mbr.) เพื่อใช้สำหรับพลาง
นายทหารชั้นสัญญาบัตร
หมายเหตุ ตำแหน่งด้านหลังเป็นการเทียบระดับข้าราชการทหารกับข้าราชการพลเรือน(เทียบตามสายสะพาย)
พระยาประเทศอุตรทิศ (พุทธวงศ์)
พระยาประเทศอุดรทิศ หรือ พระญาประเทศอุดรทิศ หรือเจ้าหลวงมหาวงศ์ พระนามเดิมคือเจ้าพุทธวงศ์ ดำรงตำแหน่งเป็นเจ้าเมืองพะเยายุคฟื้นฟูองค์ที่ 1 เมืองขึ้นชั้นที่ 1 ของนครลำปาง ตรงกับรัชสมัยของพระบาทสมเด็จพระนั่งเกล้าเจ้าอยู่หัว ระหว่าง พ.ศ. 2387 - พ.ศ. 2391 เป็นต้นสกุล "มหาวงศ์"
ประวัติ
เจ้าหลวงมหาวงศ์สืบเชื้อสายราชวงศ์ทิพย์จักร (เจ้าเจ็ดตน) เป็นโอรสองค์ที่ 5 ใน พระยาคำโสม เจ้าผู้ครองนครลำปาง องค์ที่ 4 และแม่เจ้าจอมแก้วจันทา มีเชษฐา อนุชา และขนิษฐา ดังนี้
เจ้าหลวงมหาวงศ์เสกสมรสกับเจ้าหญิงสรีโสภา พระธิดาของเจ้าฟ้าเมืององค์ (เจ้าน้อยไชยสาร) และเจ้านางยอดโนจา (ราชตระกูล "ศีติสาร" ต้นราชตระกูล คือ เจ้าฟ้าญาร้อย (เจ้าน้อยศีธิวงศ์) ซึ่งเป็นราชวงศ์พะเยาเก่า สืบเชื้อสายมาจากราชวงศ์เชียงแสนเดิม ภายหลังจึงแยกออกมาตั้งเป็นราชวงศ์เวียงพร้าว - พะเยา 12 ขุน) มีราชบุตร 3 องค์ คือ
เหตุระเบิดคาเธ่ย์แปซิฟิค เที่ยวบินที่ 700Z
เที่ยวบิน 700Z สายการบินคาเธ่ย์แปซิฟิค เป็นเที่ยวบินที่ถูกดำเนินการโดยคาเธ่ย์แปซิฟิคซึ่งตกลงในวันที่ 25 มิถุนายน พ.ศ. 2515
เที่ยวบิน
เที่ยวบิน 700Z ออกเดินทางจากท่าอากาศยานนานาชาติของประเทศสิงคโปร์ และหยุดพักที่ท่าอากาศยานดอนเมือง ณ กรุงเทพมหานคร ก่อนจะไปสู่จุดหมายที่ท่าอากาศยานไคตั๊กประเทศฮ่องกง
ขณะบินอยู่บนความสูง 8,839 เมตร (29000 ฟุต) เหนือเปล็ยกู ทางใต้ของประเทศเวียดนาม ระเบิดซึ่งถูกบรรจุอยู่ในกล่องเครื่องสำอางและวางไว้ใต้เบาะที่นั่งผู้โดยสารนั้นถูกจุดชนวน ระเบิดนั้นทำให้เครื่องบินแตกเป็นเสี่ยงกลางอากาศ ผู้โดยสาร 71 คน รวมไปถึงลูกเรือจำนวน 10 คนเสียชีวิตทั้งหมด
เหตุการณ์ที่ตามมา
จากการสืบสวนของ British Civil Aviation Department และตำรวจฮ่องกง รวมไปถึงรายงานจากนักข่าวบางกอกโพสต์ ซึ่งยาวถึง 6 ปี "นายตำรวจซึ่งลูกสาวและคู่หมั่นอยู่บนเที่ยวบินนั้น ถูกกล่าวหาว่าเป็นผู้ก่อเหตุ" สมชาย ไชยสุต ซึ่งได้ทำประกันการท่องเที่ยวถึง 3 ที่ให้กับทั้งคู่หมั่นและลูกสาว ได้พ้นจากข้อกล่าวหาด้วยเหตุผลที่ว่าหลักฐานนั้นมีไม่เพียงพอ เขาฟ้องร้องบริษัทประกันและได้รับเงินจำนวน 5.5 ล้านบาท ทว่าต่อมาเขาได้เสียชีวิตลงด้วยโรคมะเร็งในปี พ.ศ. 2528 หลังจาก "พนักงานของสายการบินและญาติของพวกเขา [ได้คิดที่จะ] จ้างนักฆ่าเพื่อมาฆ่าเขา"
มาดามบ้านนา
มาดามบ้านนาเป็นละครโทรทัศน์ไทยและมาจากโครงเรื่อง มาดามทุ่งอีแร้ง ออกอากาศเป็นละครโทรทัศน์ไทยในครั้งแรกเมื่อในปี พ.ศ. 2562 ออกอากาศทางสถานีโทรทัศน์ช่อง 7 เอชดี เป็นบทประพันธ์ของ วัตตรา และเป็นบทโทรทัศน์ของ ปณธี/เลปกร ผลิตโดยบริษัท นพพร โปรโมชั่น แอนด์ พิคเจอร์ จำกัดกำกับการแสดงโดย เอกชัย เกียรติคีรีรัตน์ นำแสดงโดย พงศกร โตสุวรรณ,ปภาวดี ชาญสมอน,นิชานันท์ ฝั้นแก้ว,ธาราเขต เพ็ชร์สุกใสเริ่มตอนแรกวันจันทร์ที่ 22 กรกฎาคม พ.ศ. 2562 ออกอากาศทุกเย็นวันจันทร์-ศุกร์ เวลา 18.50 น.(และรีรันทุกเวลาเที่ยงคืน) ต่อจากละครเรื่องเจ้าสาวแก้ขัด
บ้านนาทุ่งเหนือ
บ้านนาทุ่งเหนือ เป็นบ้าน หมู่ที่ 16 ตั้งอยู่ที่  ตำบลผักไหม  อำเภอห้วยทับทัน   จังหวัดศรีสะเกษ ประชาชนส่วนใหญ่เป็นชาวลาว อพยกมาจากบ้านหนองห้างพูดภาษาลาวเป็นส่วนใหญ่นับถือศาสนาพุทธ บ้านนาทุ่งเหนือหมู่ที่ 16 แบ่งการปกครองออกเป็น 3 คุ้ม
แฟรงก์ ดาราบอนต์
แฟรงก์ ดาราบอนต์ (Frank Darabont) เกิดวันที่ 28 มกราคม ค.ศ. 1959 เป็นผู้กำกับภาพยนตร์ นักเขียนบทและผู้อำนวยการสร้างชาวอเมริกันเชื้อสายฮังการี ที่ได้รับการเสนอชื่อเข้าชิงสามรางวัลออสการ์และรางวัลลูกโลกทองคำ ในอาชีพแรกของเขา เขาเป็นนักเขียนบทภาพยนตร์สยองขวัญเรื่อง นิ้วเขมือบ 3, เหนอะเคี้ยวโลก และ ไอ้แมลงวันสยองพันธุ์ผสม 2 ในฐานะผู้กำกับเขาเป็นที่รู้จักในเรื่องการดัดแปลงภาพยนตร์ของ สตีเวน คิง โนเวลลาและนวนิยายต่างๆ เช่น ชอว์แชงค์ มิตรภาพ ความหวัง ความรุนแรง, เดอะ กรีน ไมล์: ปาฏิหาริย์แดนประหาร และ เดอะ มิสท์: มฤตยูหมอกกินมนุษย์
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ แฟรงก์ ดาราบอนต์ 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
บ้านนาทุ่งเหนือ
ที่ตั้งและอาณาเขต
หมู่บ้านตั้งอยู่ทางทิศใต้ของอำเภอห้วยทับทัน อยู่ห่างจากอำเภอห้วยทับทันประมาณ 14 กิโลเมตร และห่างจากจังหวัดศรีสะเกษ ประมาณ 54 กิโลเมตร
แฟรงก์ ดาราบอนต์
ผลตอบรับ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
บ้านนาทุ่งเหนือ
ประวัติ
บ้านนาทุ่ง ได้อพยพมาจากบ้านหนองห้าง อำเภออุทุมพรพิสัย จังหวัดศรีสะเกษ โดย นายอ้วน วงษ์ภักดีพร้อมญาติๆและเพื่อนๆ ได้มาตั้งรกรากและจับจองพื้นที่ แต่เดิมพื้นที่ แห่งนี้ชาวบ้านเรียกว่า หนองเซียงแมว ต่อมาได้จัดตั้งเป็นหมู่บ้านชื่อว่า บ้านนาทุ่ง เนื่องจาก เป็นพื้นที่ที่มีความอุดมสมบูรณ์ใกล้ลำห้วย โดยขึ้นกับอำเภอขุขันธ์ จังหวัดศรีสะเกษ ต่อมา ได้มาขึ้นกับตำบลห้วยทับทัน อำเภออุทุมพรพิสัย จังหวัดศรีสะเกษ จนกระทั่งตำบลห้วยทับทันได้ แยกจากอำเภออุทุมพรพิสัย มาเป็นอำเภอห้วยทับทัน บ้านนาทุ่งจึงได้ขึ้นกับตำบลผักไหม อำเภอ ห้วยทับทัน จนปัจจุบัน เมื่อปี 2546 บ้านนาทุ่งได้แบ่งการปกครองออกเป็นสองหมู่บ้าน ชื่อว่า บ้านนาทุ่งเหนือ หมู่ที่ 16
ข้อมูลโรงเรียน
บ้านนาทุ่งเหนือมีสถานศึกษาคือโรงเรียนบ้านนาทุ่งตั้งอยู่บ้านนาทุ่ง ม.7 ตำบลผักไหม อำเภอห้วยทับทัน   จังหวัดศรีสะเกษ
แฟรงก์ ดาราบอนต์
ผลตอบรับ
$ ดอลลาร์สหรัฐ
บ้านนาทุ่งเหนือ
โรงเรียนเด็กก่อนเกณฑ์ (ศูนย์เด็กวัด)
มีโรงเรียนเด็กก่อนเกณฑ์ ศูนย์เด็กบ้านนาทุ่ง
ด้านการสาธารณสุข
บ้านนาทุ่งเหนือใช้สถานีอนามัยบ้านห่องน้อย ตั้งอยู่ที่บ้านห่องน้อย หมู่ที่ 12 มีหมู่บ้านในเขตบริการ จำนวน  8  หมู่บ้าน ได้แก่ บ้านห่องน้อย บ้านชาด บ้านกระสังข์ บ้านห้วยซันพัฒนา บ้านหนองลุง บ้านกระเต็ล  บ้านนาทุ่ง และบ้านนาทุ่งเหนือ
รายชื่อทางแยกในเขตทวีวัฒนา
รายชื่อทางแยกในเขตทวีวัฒนา เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ สำหรับชื่อทางแยกต่างระดับและรายละเอียด ดูที่รายชื่อทางแยกในกรุงเทพมหานคร
กีฬาเทควันโดในโอลิมปิกฤดูร้อน 2020
การแข่งขันกีฬาเทควันโดในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 - 28 กรกฎาคม ค.ศ. 2021 ณ มะกุฮะริเม็สเซะ
85 สกายทาวเวอร์
85 สกายทาวเวอร์ (85 Sky Tower, ; ชื่อเดิม "T & C Tower" และ "ทุนเท็กซ์ (Tuntex) สกายทาวเวอร์") เป็นตึกระฟ้าที่ตั้งอยู่ในเขตหลิงหย่า เมืองเกาซุง ทางตอนใต้ของเกาะไต้หวัน มีความสูงตัวตึก 347.5 เมตร (1,140 ฟุต) ความสูงจนถึงยอดเสาอากาศ 378.0 เมตร (1,240 ฟุต) ตึกนี้เริ่มก่อสร้างเมื่อปี ค.ศ. 1994 สิ้นสุดเมื่อปี 1997 กลายเป็นตึกที่สูงที่สุดในเมืองเกาซุง และสูงที่สุดในไต้หวันก่อนที่ตึกไทเป 101 จะสร้างเสร็จ แทนที่ตึกชินคงไลฟ์ทาวเวอร์ (สูง 244.2 เมตร (801 ฟุต)) ซึ่งเคยเป็นตึกที่สูงที่สุดในไต้หวันหลังจากที่ตึกสร้างเสร็จในปี ค.ศ. 1993 ปัจจุบันมีความสูงเป็นอันดับที่ 2 ของเกาะไต้หวันรองจากไทเป 101
ลักษณะของตึกถูกออกแบบให้มีลักษณะคล้ายกับอักษรภาษาจีนคำว่า 高 (พินอิน: gāo, เกา) มีความหมายว่า สูง และยังเป็นตัวอักษรแรกของชื่อเมืองเกาซุงอีกด้วย
การใช้งาน
85 สกายทาวเวอร์ แบ่งการใช้งานออกเป็น 7 ส่วนหลัก
ปริญญา จินดาประเสริฐ
ศาสตราจารย์ ปริญญา จินดาประเสริฐ (เกิด 30 สิงหาคม พ.ศ. 2494) เป็นนักวิชาการชาวไทยในตำแหน่งศาสตราจารย์ มีผลงานวิจัยที่โดดเด่นในด้านเถ้าลอยและจีโอโพลิเมอร์ ได้รับรางวัลนักวิจัยดีเด่นแห่งชาติ ในสาขาวิทยาศาสตร์และเทคโนโลยี ในปี พ.ศ. 2558 ได้รับทุนศาสตราจารย์วิจัยดีเด่น ประจำปี 2561 และได้ปรากฏในรายชื่อของนักวิทยาศาสตร์ที่โดดเด่นของโลก World’s Top 2% Scientists ในปี พ.ศ. 2564 ดำรงตำแหน่งอธิการบดีมหาวิทยาลัยขอนแก่น คนที่ 8 สองวาระ ในระหว่าง (พ.ศ. 2538-2546) และได้ดำรงตำแหน่งสมาชิกวุฒิสภาพในวุฒิสภาไทย ชุดที่ 7 (2539–2543)
ปัจจุบันเป็นกรรมการสำนักงานคณะกรรมการการอุดมศึกษา และราชบัณฑิตของสำนักงานราชบัณฑิตยสภา
ประวัติ
ศาสตราจารย์ ปริญญา เกิดเมื่อวันที่ 30 สิงหาคม พ.ศ. 2494 ที่กรุงเทพมหานคร จบมัธยมศึกษาตอนปลายจาก โรงเรียนสวนกุหลาบวิทยาลัย และได้รับทุนโคลอมโบ ศึกษาต่อในด้านวิศวกรรมโยธาที่มหาวิทยาลัยแทสเมเนียในระดับปริญญาตรี และศึกษาต่อในมหาวิทยาลัยนิวเซาท์เวลส์ในสาขาวัสดุคอนกรีต ในระดับปริญญาโทและปริญญาเอก
ภายหลังจบการศึกษาในระดับปริญญาเอกในปี พ.ศ. 2523 ได้รับราชการเป็นอาจารย์ประจำภาควิชาวิศวกรรมโยธา คณะวิศวกรรมศาสตร์ มหาวิทยาลัยขอนแก่น โดยได้เริ่มตำแหน่งบริหารมหาวิทยาลัยขอนแก่น จากตำแหน่งรองคณบดีฝ่ายวิชาการ (พ.ศ. 2526–2528) ต่อมาได้รับเลือกให้เป็น คณบดีคณะวิศวกรรมศาสตร์ (พ.ศ. 2528–2535) 2 วาระ หลังจากนั้น ได้ดำรงตำแหน่ง รองอธิการบดีฝ่ายวางแผน (พ.ศ. 2535–2538) ก่อนที่จะดำรงตำแหน่ง อธิการบดี มหาวิทยาลัยขอนแก่น 2 วาระ ในระหว่าง พ.ศ. 2535–2542
ในระหว่างที่เป็นอธิการบดี ในปี พ.ศ. 2539 ได้ดำรงตำแหน่งรองประธานที่ประชุมอธิการบดีแห่งประเทศไทย (ทปอ.) พร้อมทั้งได้รับเลือกให้เป็น สมาชิกวุฒิสภาในวุฒิสภาไทย ชุดที่ 7 ในระหว่าง ปี พ.ศ. 2539–2543 คณะกรรมาธิการการวิทยาศาสตร์ เทคโนโลยีและพลังงาน วุฒิสภา (พ.ศ. 2539–2543) เลขานุการคณะกรรมาธิการการวิทยาศาสตร์ เทคโนโลยีและพลังงาน วุฒิสภา  (พ.ศ. 2539–2543) ที่ปรึกษาคณะกรรมาธิการการวิทยาศาสตร์ เทคโนโลยี สภาผู้แทนราษฎร และ กรรมการสรรหา ปปช. กกต. คตง. ผู้ตรวจการแผ่นดินของรัฐสภา พ.ศ. 2541 ประธานเครือข่ายจีโอโพลิเมอร์ไทย (พ.ศ 2548–ปัจจุบัน) กรรมการตำแหน่งทางวิชาการมหาวิทยาลัยราชภัฎสุรินทร์ (พ.ศ. 2550–2555) กรรมการสภามหาวิทยาลัยพะเยา (พ.ศ. 2553 -2557)
ในปี พ.ศ. 2558 ได้รับรางวัลนักวิจัยดีเด่นแห่งชาติ ในสาขาวิทยาศาสตร์และเทคโนโลยี และได้รับทุนศาสตราจารย์วิจัยดีเด่น ประจำปี 2561 ปัจจุบันดำรงตำแหน่งศาสตราจารย์ระดับ 11 ภาควิชาวิศวกรรมโยธา คณะวิศวกรรมศาสตร์ มหาวิทยาลัยขอนแก่น และเป็นผู้อำนวยการศูนย์วิจัยและพัฒนาโครงสร้างมูลฐานอย่างยั่งยืน มหาวิทยาลัยขอนแก่น และประธานคลัสเตอร์วิจัยวัสดุหน้าที่พิเศษขั้นสูง มหาวิทยาลัยขอนแก่น โดยยังคงเป็นกรรมการสำนักงานคณะกรรมการการอุดมศึกษา และราชบัณฑิตของสำนักงานราชบัณฑิตยสภา
ผลงานวิจัย
ศาสตราจารย์ ปริญญา จินดาประเสริฐ มีความเชี่ยวชาญด้านวิศวกรรมวัสดุก่อสร้าง โดยเริ่มต้นงานวิจัยด้านนี้ตั้งแต่ ปี พ.ศ. 2523 นับตั้งแต่เริ่มทำงานที่มหาวิทยาลัยขอนแก่น มีความเชี่ยวชาญในสาขาวิศวกรรมวัสดุก่อสร้าง โดยเฉพาะเถ้าลอย และจีโอโพลิเมอร์ โดยเน้นในด้านวัสดุก่อสร้างที่เป็นมิตรกับสิ่งแวดล้อม และวัสดุซีเมนต์ผสมวัสดุนาโนในการทำวัสดุฉลาดและเก็บกักพลังงาน โดยมีผลงานที่ถูกนำไปอ้างอิงในวารสารนานาชาติ มากกว่าจำนวน 14,400 ครั้ง ปรากฏในฐานข้อมูล SCOPUS โดยมีดัชนี h-index ที่ค่า 62 โดยผลงานด้านเถ้าลอย และจีโอโพลิเมอร์ ได้รับการจัดอันดับที่ 1 และอันดับที่ 2 ของโลกในฐานะนักวิจัยที่มีผลกระทบต่อวงการวิจัยในด้านนี้ตามการจัดอันดับของไมโครซอฟท์ แอคาเดมิก ปรากฏในรายชื่อของนักวิทยาศาสตร์ที่โดดเด่นของโลก World’s Top 2% Scientists ในปี พ.ศ. 2564 ที่จัดอันดับโดยมหาวิทยาลัยสแตนฟอร์ดร่วมกับบริษัทแอ็ลเซอเฟียร์
ในปี พ.ศ. 2554 ศาสตราจารย์ ปริญญา จินดาประเสริฐ ได้รับเลือกให้เป็นเมธีวิจัยอาวุโส สกว.ในระหว่าง ปี พ.ศ. 2554–2560 และยังได้รับเลือกให้เป็น ศาสตราภิชาน บริษัท เอสซีจี ซิเมนต์ จำกัด ถึง 3 วาระอย่างต่อเนื่อง นับตั้งแต่ ปี พ.ศ. 2554–2561 คณะกรรมการวิจัยแห่งชาติ สาขาวิทยาศาสตร์และเทดโนโลยี (พ.ศ. 2546–2548) รองประธานสมาคมคอนกรีตไทย (พ.ศ. 2547–2552) Vice-President ACI-Thailand Chapter (พ.ศ. 2547–2552) ประธานคณะกรรมการบริหารโครงการวิจัย ชุดโครงการวิจัยและพัฒนาระบบบริหารจัดการคุณภาพงานวิจัย บัณฑิตศึกษาของมหาวิทยาลัยราชภัฏ (พ.ศ. 2547) ผู้อำนวยการหน่วยบ่มเพาะวิสาหกิจ UBICO สกอ. (พ.ศ. 2549–2550) หลังจากนั้น ใน พ.ศ. 2556 ได้รับการแต่งตั้งให้เป็น ภาคีสมาชิก ราชบัณฑิตยสถาน สำนักวิทยาศาสตร์ ถัดจากนั้น ใน ปี พ.ศ. 2557 ได้รับเลือกจาก จากสำนักงานคณะกรรมการวิจัยแห่งชาติ (วช.) ให้เป็นนักวิจัยดีเด่นแห่งชาติ ในสาขาวิทยาศาสตร์และเทคโนโลยี และในปี พ.ศ. 2558 ได้รับรางวัล Thomson Reuters Thailand Frontier Researcher Award และรางวัล Toray Foundation Thailand: Science and Technology Award และในปี พ.ศ. 2561 ได้ทุนศาสตราจารย์วิจัยดีเด่น จากสำนักงานกองทุนสนับสนุนการวิจัย
นอกจากนี้ได้เป็นบรรณาธิการ วารสารวิจัย มข (พ.ศ. 2551–2554) และ บรรณาธิการ Engineering and Applied Science Research (EASR) หรือ ในชื่อเดิมคือ วิศวกรรมสาร มข (พ.ศ. 2551–ปัจจุบัน) ในประเทศไทยได้เป็นผู้ประเมินบทความสำหรับลงในวารสารทางวิชาการ (ของ มหาวิทยาลัยเทคโนโลยีพระจอมเกล้าธนบุรี, มหาวิทยาลัยสงขลานครินทร์,  มหาวิทยาลัยขอนแก่น, มหาวิทยาลัยเทคโนโลยีสุรนารี, อุบลราชธานี และวิศวกรรมสถานแห่งประเทศไทย) ผู้ประเมินบทความในการประชุมวิชาการด้านคอนกรีตและวัสดุ ที่ปรึกษาคณะกรรมการวิชาการ สาขาวิศวกรรมโยธา ว.ส.ท.ที่ปรึกษาวิศวกรรมสถานแห่งประเทศไทย สาขาภาคตะวันออกเฉียงเหนือ และ กรรมการสอบวิทยานิพนธ์ปริญญาโทและเอก (ของมหาวิทยาลัยเกษตรศาสตร์, มหาวิทยาลัยขอนแก่น, มหาวิทยาลัยรังสิต, มหาวิทยาลัยเทคโนโลยีพระจอมเกล้าธนบุรี,  มหาวิทยาลัยศรีนครินทราวิโรฒ, มหาวิทยาลัยเทคโนโลยีสุรนารี และ มหาวิทยาลัยเชียงใหม่) ส่วนในระดับนานาชาติ ศาสตราจารย์ ปริญญา เป็น Academic editor ให้กับ Journal of Scientific Research and Reports (ตั้งแต่ พ.ศ. 2556), และ Technical Committee on Establishment of Construction and Quality Control Standards for Performance–based Design of Porous Concrete ให้กับ Japan Concrete Institute และยังอยู่ในกองบรรณาธิการ (Editorial board) วารสารระดับนานาชาติ ได้แก่ Engineers, KMUTNB International Journal of Applied Science and Technology และได้เป็นผู้ประเมินให้กับคณะเกษตรศาสตร์ มหาวิทยาลัยโคจิ ประเทศญี่ปุ่นและ ผู้ประเมินผลงานวิจัยของสถาบันคารีโปล ประเทศอิตาลี
ผลงานด้านอื่น
ในระหว่าง พ.ศ 2554–2558 ได้รับพระราชทานโปรดเกล้าฯให้ดำรงตำแหน่งนายกสภามหาวิทยาลัยเทคโนโลยีราชมงคลอีสาน และในช่วงเวลาเดียวกัน ก็ได้รับพระราชทานโปรดเกล้าฯ ให้ดำรงตำแหน่งนายกสภามหาวิทยาลัยมหาวิทยาลัยราชภัฏมหาสารคาม (พ.ศ. 2554–2562)
รางวัลที่ได้รับ
ศาสตราจารย์ ปริญญา จินดาประเสริฐ ได้รับรางวัลต่าง ๆ ที่เกี่ยวข้องกับการวิจัยและพัฒนาสังคมในระดับประเทศ จำนวน 16 รางวัล ดังนี้ เหรียญทองการพัฒนาแหล่งน้ำดีเด่น กรมการปกครอง กระทรวงมหาดไทย พ.ศ. 2534, กลุ่มนักเทคโนโลยีดีเด่น ปี 2545 เรื่องการพัฒนาการใช้เถ้าลอยลิกไนต์ไทย จากมูลนิธิส่งเสริมวิทยาศาสตร์และเทคโนโลยีในพระบรมราชูถัมภ์, รางวัลข้าราชการดีเด่นศรีมอดินแดง รับพระราชทานจากสมเด็จพระเทพฯ พ.ศ. 2546, รางวัลผลงานวิจัยดีเด่น คณะวิศวกรรมศาสตร์ มหาวิทยาลัยขอนแก่นพ.ศ. 2547, 49, 51, 52, 53, 54, รางวัลเหรียญทองศาสตราจารย์ วิทยา เพียรวิจิตร คณะวิศวกรรมศาสตร์ มหาวิทยาลัยขอนแก่น พ.ศ. 2550, คนดีคู่สังคม รายการ “คนดีคู่สังคม” UBC พ.ศ. 2550, รางวัลอาจารย์ดีเด่นของ ปอมท. ประจำปี 2552 สาขาวิทยาศาสตร์และเทคโนโลยี, รางวัลนักวิจัยดีเด่นระดับเงิน ประจำปี 2553 สาขาวิทยาศาสตร์และเทคโนโลยี มหาวิทยาลัยขอนแก่น, รางวัลนักวิจัยดีเด่นระดับทอง ประจำปี 2555 สาขาวิทยาศาสตร์และเทคโนโลยี มหาวิทยาลัยขอนแก่น, รางวัล นักวิจัยที่มีผลงานด้านการวิจัยดีเลิศ พ.ศ. 2555 มหาวิทยาลัยขอนแก่น, รางวัลนักวิจัยดีเด่นระดับเพชร ประจำปี 2556 สาขาวิทยาศาสตร์และเทคโนโลยี มหาวิทยาลัยขอนแก่น, รางวัลพระธาตุพนมทองคำ พ.ศ. 2556 มหาวิทยาลัยขอนแก่น, รางวัลนักวิจัยดีเด่นแห่งชาติ ประจำปี 2557 สาขาวิศวกรรมศาสตร์และอุตสาหกรรมวิจัย สภาวิจัยแห่งชาติ , รางวัลนักวิจัยดีเด่นสารสิน ประจำปี 2558 สาขาวิทยาศาสตร์และเทคโนโลยี มหาวิทยาลัยขอนแก่น, รางวัล Thomson Reuters Thailand Frontier Researcher Award และ รางวัล Toray Foundation Thailand: Science and Technology Award ประจำปี 2558
อำนาจ/ราคะ ใครจะหยุดได้
เข้าฉายในเกาหลีใต้เมื่อวันที่ 30 ธันวาคม พ.ศ. 2551 และเป็นภาพยนตร์ที่มีผู้เข้าชมมากที่สุดเป็นอันดับ 6 ของปี พ.ศ. 2551 โดยมียอดจำหน่ายบัตรเข้าชม 3,772,976 ใบ
Bangkok รัก Stories
Bangkok รัก Stories เป็นละครชุดโทรทัศน์ของทางช่องจีเอ็มเอ็ม 25 ช่อง 25 ผลิตโดย BRAVO ในเครือ จีเอ็มเอ็มแกรมมี่ ภายใต้การบริหารของครีเอเตอร์มาแรง “เอกชัย เอื้อครองธรรม” ผู้กำกับและโปรดิวเซอร์ ระเบิดไอเดียครีเอท 4 ซีรีส์รักแห่งปีที่เกิดจากการนำ 3 จุดแข็งมาผนึกกำลังร่วมกันได้อย่างแปลกใหม่และลงตัวสุดๆเป็นครั้งแรกของวงการ ซีรีส์ไทยโดย 1. ถอดหัวใจเพลงรัก 1,000 ล้านวิว จับคู่กับ 2. จิตวิญญาณของกรุงเทพฯ 4 ย่าน 4 สีสัน บวกกับ 3.ประสบการณ์ความรักของคนรุ่นใหม่ ตามชื่อเพลง ซึ่งมีทั้งหมด 4 เรื่อง ได้แก่ Please,แพ้ทาง,เก็บรัก,คนมีเสน่ห์ เป็นละครชุดแนว โรแมนติก,ดราม่า,คอมเมดี้
เรื่องย่อ
“สามสาวโสดในป่า(คอนกรีต)ใหญ่กลางสาทร… ที่ดันไปรักคนที่ไม่ควรรัก” ซีรีส์จี๊ดจี๊ด เปรี้ยวปรี๊ดของ 3 สาวเพื่อนรักตั้งแต่วัยมัธยม เอด้า (ฝน ศนันธฉัตร) ไฮโซสาวมั่นเบอร์ 10 จริตเบอร์ร้อย แต่ดันปิ๊งเกย์หนุ่ม อคิน (ตั้ว เสฏฐวุฒิ) เจ้าของโฮสต์เทลที่มีแฟนเก่าฮอตเบอร์สิบ กริช (เท็น Gay Ok Bangkok) มาทวงร่างและหัวใจคืน เพียงฟ้า (ใบเตย สุวพิชญ์) อาจารย์สาวยังซิง ไอคิวสูงชะลูด แต่อ่อนหัดเรื่องรัก เผลอมีใจให้อาจารย์รุ่นใหญ่ที่มีเจ้าของ ดร. ภัควัฒน์ (ณัฐ เทพหัสดิน) แถมโดนหลีโดยลูกศิษย์ฟิตปั๋ง ควิก (วิตเตอร์ ชัชชวิศ) และสาวสุดท้าย เคท Private Banker (เมโกะ ชนนิกานต์) โสดแซ่บทุกอณู เริดได้ เลือกได้ แต่ดันมีซัมติ้งกับเศรษฐีรุ่นพ่อ ที่เผอิญเป็นพ่อเพื่อน วรวิทย์ (เพชร กรุณพล) พ่วงท้ายด้วยหนุ่มติสท์ เบน (คชา นนทนันท์) ที่ขอเป็นมากกว่ากิ๊ก แต่ไม่ใช่แฟนกับเธอ
รายชื่อนักแสดงและการสร้าง
(เรียงลำดับตามไตเติ้ลเปิดเรื่อง)
เรื่องย่อ
“เมื่อ 1 สาวลูกแม่บ้าน ป๊ะ 3 พี่น้องหนุ่มหล่อ… กลางทองหล่อ ทำไงดีถ้าเธอ รักมากกว่า1คน” เรื่องรักขำกลิ้ง- แทงใจ ของ “ใบตอง” (โม-มนชนก) ลูกสาวแม่บ้านจับพลัดจับผลู ได้เข้าไปอยู่กับ 3 พี่น้องหนุ่มหล่อ 3 สไตล์ ในบ้านใหญ่กลางทองหล่อ “แทน” (ฮั่น-อิสริยะ) พี่ชายคนโต๊โต ไม่เจ้าชู้ แค่เอ็นดูทุกคนที่เข้ามาในชีวิต น้องคนกลาง “เนม” (เม้าส์ -ณัฐชา) หนุ่มหล่อสายแอดเว็นเจอร์ ติดดิน เป็นกันเอง น่าลิ้มลอง และ น้องเล็ก ที่ไม่เล็ก “วิน” (เปรม-ภูมิพัฒน์) ชอบยิงมุกแป้ก แต่ซิกแพ็คละมุน สาวรุ่นใหม่อย่างเธอจะเลือกหนุ่มไหน… ในเมื่อเธอรักมากกว่า1คน
แม่ค้าขนมไทย ขอดามใจหนุ่มไฮโซโดนเท เธอจะทำให้เขา #รักคนที่ไม่คิดจะรัก ได้หรือไม่ ซีรีส์หวานละมุนชุ่มฉ่ำใจของ “บัวลอย” (กิ้บซี่-วนิดา) หลานสาวแม่ค้าขายขนมไทยย่านเมืองเก่า เธอปากร้ายก๋ากั่นไม่ต่างจาก “ย่าสมร” (แม่แดง-ฉันทนา) เจ้าของสูตรลับขนมไทยร้านดัง เมื่อเธอโคจรมาเจอกับ “ภากร” (เจษ–เจษฏ์พิพัฒ) เศรษฐีหนุ่ม นุ่มนวลชวนฝันดีต่อใจ เป็นที่รักของแม่ “พิมพิลา” (ต่าย-เพ็ญพักตร์) หัวใจภากรพังพินาศกลางงานแต่งกับคู่หมั้น “เมย์” (เทีย-The Face 3) แต่เสน่ห์ต่างขั้วระหว่างเขา 2 คนนั้น กลับดึงดูดให้ทั้งคู่ตกหลุม #รักคนที่ไม่คิดจะรัก เข้าจนได้
คลอเดีย (นิดา พัชรวีระพงษ์) แม่ค้าส้มตำแซ่บเลียสากในซอยคอนแวนต์ มีใจให้กับ เจซี (กวิน มโนนุกูล) หนุ่มน้อยฟรีรันนิ่ง ที่กำลังรอให้แฟนสาวจากขอนแก่นย้ายมาอยู่ด้วยกันที่กรุงเทพ ขณะที่ แดนนี่ (พลวิชญ์ เกตุประภากร) หนุ่มตี๋สุดน่ารัก ก็ถูกจู่โจมจาก อีฟ (นฤภรกมล ฉายแสง) พนักงานบริษัทจอมโก๊ะ ที่ลงทุนแปลงร่างเป็นสาวบาร์ญี่ปุ่น เพื่อภารกิจกระชากแดนนี่ให้หลุดจากปมรักเก่าที่มีกับ หลิน (ภาวดี คุ้มโชคไพศาล) สาวบาร์ที่หายตัวไปอย่างลึกลับ ส่วนอีกมุมหนึ่งของสีลมสาวใหญ่สายเปย์ เจนนิสตา (นิโคล เทริโอ) ก็เตรียมบุกคว้ากายและใจของ คีตัน (ณัฐพล ดิลกนวฤทธิ์) เทรนเนอร์หนุ่มสุดล่ำที่กำลังถูก ไซม่อน (ทศทิศ ด่านขุนทด) นักออกแบบเกมหนุ่มสายจู่โจมตามจีบ รักแบบไหนก็ไม่ยากไปกว่ารักคนที่ไม่ลืมรักเก่า จะเจนจัดหรือไม่เดียงสาก็มีสิทธิ์เจ็บเท่ากัน ในบททดสอบความรักกลางสีลมครั้งนี้
เบล (วนิดา เติมธนาภรณ์) สาวไฮโซจอมบงการแห่งย่านอารีย์ เชื่อมั่นในฝีมือการทำอาหารของ คราม (อิสริยะ ภัทรมานพ) แฟนหนุ่มที่คบกันมาตั้งแต่สมัยมัธยม จึงผลักดันให้ครามเปิดร้านอาหารของตัวเอง แต่เมื่อทั้งคู่กลายเป็นหุ้นส่วนทางธุรกิจ ความวิบัติจึงบังเกิด เมื่อเบลบังคับให้ครามทำอาหารแบบไทยร่วมสมัย ทั้งที่ครามอยากเปิดร้านอาหารไทยชาววัง เพื่อทำอาหารสูตรคุณแม่ เบลโกรธจนถอนตัวออกจากเรื่องรักและเรื่องร้าน ไปเปิดร้านอาหารใหม่ติดกันกับร้านของคราม เพื่อเปิดศึกกับคนที่เธออยากเลิกรัก แต่กลับหยุดรักไม่ได้สักที สงครามความเผ็ด มัน ฮา เคล้าความอร่อยของอาหารอันหลากหลาย จึงปะทุขึ้นกลางอารีย์ โดยแต่ละฝ่าย มีทั้งตัวช่วยและตัวถ่วง ไม่ว่าจะเป็น อาเธอร์ (นนทนันท์ อัญชุลีประดิษฐ์) พ่อครัวหนุ่มที่จบจากสถาบันอาหารระดับโลกของฝรั่งเศส ผู้หลงรักเบล มาตั้งแต่เด็ก มิว (ชนนิกานต์ เนตรจุ้ย) สาวห้าวที่เสนอตัวมาเป็นเด็กฝึกงานร้านคราม ซึ่งดูเหมือนมีจุดมุ่งหมายมากกว่าการเรียนรู้เรื่องธุรกิจ แบร์รี่ (ศุภกร ไชโย) หนุ่มชายรักชายเพื่อนสนิทของเบลที่รักเพื่อนดั่งดวงใจ แต่เหมือนจะมีใจให้กับคนที่เพื่อนรัก สมเกียรติ (อัฒรุต คงราศรี) และ องอาจ (ธวัช พรรัตนประเสริฐ) สองหนุ่มคงแก่เรียนที่คิดว่าตัวเองเก๋า จึงชอบมีคำแนะนำที่คิดว่าดีมากให้เพื่อนอย่างครามเสมอ คุณหญิงรัชชูวงศ์ (เพ็ญพักตร์ ศิริกุล) คุณแม่ของเบล ที่ไม่อยากเห็นลูกลงเอยกับคนที่ไม่มีความทะเยอทะยานอย่างคราม และคุณพ่อของครามหนุ่มใหญ่เจ้าของอู่รถเก่าย้อนยุค ที่พยายามปลูกต้นรักกับคุณหญิงรัชชูวงศ์ โดยที่ไม่ให้เธอรู้ว่าเขาคือพ่อของคนที่เธอไม่อยากได้เป็นลูกเขย เมื่อปากบอกว่าขอเลิกรัก แต่หัวใจมันไม่ฟัง ใครจะพัง ใครจะชนะ ในศึกแห่งความรักและความอร่อยกลางอารีย์ครั้งนี้
ตี้ (นน-ชานน สันตินธรกุล) หมอดูหนุ่มย่านเยาวราช ตัดสินใจรักกับ แอล (ปันปัน-สุทัตตา อุดมศิลป์) สาวมั่นผู้ไม่เชื่อเรื่องโชคชะตา แม้ดวงของทั้งสองจะชงอย่างแรงกล้า จนอาจทำให้เขาชะตาขาด แอลพบกับตี้ครั้งแรก เมื่อ เดียร์รี่ (แอมแปร์-สุทธาทิพย์ วุฒิชัยประดิษฐ์) ที่อินจัดกับเรื่องโหราศาสตร์ พาไปดูดวงในวันเกิดของเธอ เมื่อตี้ทักว่าแอลกำลังมีเคราะห์และอาจสูญเสียของรัก แอลโกรธมากหาว่าแช่ง ก่อนกลับไปใช้ชีวิตตามปกติกับคุณแม่เลี้ยงเดี่ยว (อร-อรอนงค์ ปัญญาวงศ์) และน้องหมาโกลเด้นแสนรู้ เจเรมี่ ที่บ้านริมน้ำ โดยมี พี่พีค (อาร์ม-วรท มรรคดวงแก้ว) ไฮโซแฟนเก่าของเธอ พยายามขอคืนดีหลังจากโดนจับได้ว่ามีกิ๊ก
เมื่อโชคชะตาทำให้เคราะห์ร้ายอย่างรุนแรงเกิดขึ้นกับตี้และแอล ทั้งสองกลับมาพบกันอีกครั้งพร้อมกับความเจ็บปวด แต่ท่ามกลางความแตกสลายของหัวใจ ความรักกลับเริ่มก่อเกิด แม้ว่า เฮียหลิว (อาเล็ก-สุรพล พูนพิริยะ) พ่อของตี้จะห้ามไม่ให้คบกัน เพราะรู้ว่าดวงของทั้งสองคนชงกันอย่างรุนแรง โดยมี เจ๊หงส์ (เปิ้ล-หัทยา วงษ์กระจ่าง) เพื่อนสนิทของเมียเฮียหลิวที่เสียชีวิตไปตั้งแต่ตี้ยังเด็ก ห่วงใยอยู่ใกล้ ๆ เพราะเธอมีใจให้เฮียหลิวมาตั้งแต่ก่อนเขาแต่งงาน
ในขณะเดียวกัน ไป๋ (ต้นหลิว-มรกต หลิว) สาวร้านนวดแผนโบราณที่ตาบอดมาตั้งแต่เกิด ก็แอบดีใจที่ได้ใกล้ชิดกับตี้มากขึ้น เพราะเธอกลายเป็นพี่เลี้ยงให้ตี้ในการใช้ชีวิตของคนบกพร่องทางสายตา โดยหารู้ไม่ว่า อ๋อง (เบสท์-ชลสวัสดิ์ เตียววณิชกุล) เพื่อนสนิทของเธอตั้งแต่เด็ก ลูกเจ้าของร้านซีฟู๊ดกลางเยาวราช ได้แอบรักเธอมาแล้วนานแสนนาน ถ้าเป็นคุณ... คุณจะเชื่อเรื่องดวง หรือจะฟังหัวใจ ? คุณจะกล้าฝืนโชคชะตา รักคนที่ดวงชงกับคุณไหม ? ติดตามชมกันต่อได้ในซีรีส์ Bangkok รัก Stories ตอน เรื่องที่ขอจากฟ้า ที่ออกอากาศทุกวันพุธ เวลา 21.25 น. ทางช่อง GMM25 ซีรีส์ Bangkok รัก Stories ตอน เรื่องที่ขอจากฟ้า เริ่มตอนแรกวันพุธที่ 13 กุมภาพันธ์ 2562
เจส (สายป่าน-อภิญญา สกุลเจริญสุข) ศิลปินกราฟิตี้มากฝีมือด้วยสไตล์อันเป็นเอกลักษณ์ ถูกเทโดยแฟนหนุ่ม ริว (บิ๊ก-ทองภูมิ สิริพิพัฒน์) ที่คบกันมาหลายปี แต่ก็ยังไม่สามารถทนสภาวะจิตใจอันปรวนแปรของเจสที่มีโรคหลายบุคลิกฝังอยู่ในจิตใจมาเป็นเวลายาวนาน ทุกครั้งที่เจสอยู่ในสภาวะกดดัน เธอจะสูญเสียการควบคุมตัวตนของตัวเองไปให้คาแรกเตอร์อื่น ๆ ที่ถูกฝังลึกอยู่ในจิตใจของเธอจากอดีตที่เธออยากลืม ไม่ว่าจะเป็น พิ้งกี้ สาวโคโยตี้ก๋ากั่น, เจนนี่ สาวคิกขุขี้กลัว และ โจอี้ กะเทยขุ่นแม่สายซ่า อาการโรคหลายบุคลิกของเจสเริ่มกำเริบมากขึ้น หลังจากที่เธอเห็นสาวโคโยตี้ถูกฆาตกรรมในตึกร้าง โดย ใหญ่ (โจ๊ก-อัครินทร์ อัครนิธิเมธรัฐ) มาเฟียเจ้าถิ่น
เมื่อเจสเอาโทรศัพท์มือถือที่พังยับเยินของเธอ ขณะวิ่งหนีเอาชีวิตรอดจากใหญ่ มาให้ คิวเท็น (ไต้ฝุ่น-กนกฉัตร มรรยาทอ่อน) ช่างซ่อมขั้นเทพ ที่ตึกฟอร์จูน ย่านรัชดา กู้ข้อมูลและคลิปที่เธอถ่ายเหตุการณ์ในคืนนั้นไว้ คิวเท็นพบว่าเขาเริ่มมีความสนใจในตัวเจสมากกว่าลูกค้าธรรมดา มีบางอย่างที่แตกสลายในตัวเจสที่เขาอยากช่วยซ่อมให้เธอเป็นมากกว่าสิ่งของที่ถูกคนทิ้งขว้าง ความสัมพันธ์ที่กำลังเริ่มขึ้นระหว่างเจสและคิวเท็นสร้างความเดือดร้อนใจเป็นอย่างมากให้กับ คังแทฮี (ซอจียอน) สาวเกาหลีเจ้าของร้านบิงซู ที่ตามจีบคิวเท็นมาอย่างเปิดเผย ไม่มีแอ๊บใด ๆ ทั้งสิ้น ขณะที่ ดาด้า (ซาร่า-นลิน โฮเลอร์) เพื่อนรักเพียงคนเดียวของเจส พยายามผลักดันให้เจสไปรักษากับ หมอแม็ค (ตั้ม-อดุล เจริญรัศมีเกียรติ) แต่หารู้ไม่ว่าเธอกำลังตกอยู่ในอันตรายเพราะเอาตัวเองเข้าไปพัวพันกับการช่วยเจสไม่ให้ถูกใหญ่กำจัด
คนที่เปรียบเสมือนสิ่งของพัง ๆ อย่างเจส จะพบรักใหม่ที่ยั่งยืนได้หรือไม่ ? คิวเท็นจะซ่อมเจสได้สำเร็จ หรือทั้งสองคนจะเข้าสู่โลกที่มืดกว่าโดยไม่รู้ตัว ความรักที่แท้จริงจะเยียวยาคนเหงาสองคนให้พบกับความสุขและความสงบของจิตใจได้หรือ ? ติดตามชมกันต่อได้ใน ซีรีส์ Bangkok รัก Stories ตอน สิ่งของ ที่ออกอากาศทุกวันพฤหัสบดี เวลา 21.25 น. ทางช่อง GMM25 ซีรีส์ Bangkok รัก Stories ตอน สิ่งของ เริ่มตอนแรกวันพฤหัสบดีที่ 14 กุมภาพันธ์ 2562
สถานีรัชโยธิน
สถานีรัชโยธิน (Ratchayothin Station, รหัส N11) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงลาดยาว เขตจตุจักร กรุงเทพมหานคร มีกำหนดเปิดให้บริการในวันที่ 4 ธันวาคม พ.ศ. 2562
ที่ตั้ง
ถนนพหลโยธิน บริเวณเชิงสะพานข้ามแยกรัชโยธิน ใกล้กับโรงภาพยนตร์เมเจอร์ ซีนีเพล็กซ์ รัชโยธิน ในพื้นที่แขวงลาดยาว เขตจตุจักร กรุงเทพมหานคร
รูปแบบของสถานี
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก
ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (Sky Walk) ได้แก่
จุดรวมพลอยู่ที่ทางออกที่ 2 บริเวณด้านหน้าแมสซารีน พหลโยธิน และทางออกที่ 3 บริเวณด้านหน้าศูนย์บริการอีเกิ้ลสโตร์ รัชโยธิน
การเชื่อมต่อรถโดยสารประจำทาง
ถนนพหลโยธิน มุ่งหน้า เกษตร รถขสมก. สาย 24 26 34 39 59 63 107 129 178 185 206 503 543(ท่าน้ำนนท์) รถเอกชน สาย 39 104 126 524
ถนนพหลโยธิน มุ่งหน้า ห้าแยกลาดพร้าว รถขสมก. สาย 24 26 34 39 59 63 107 129 178 185 503 543(ท่าน้ำนนท์) รถเอกชน สาย 39 104 126 524
ถนนรัชดาภิเษก รถขสมก. สาย 136 178 179 185 206 รถเอกชน สาย 126
หิ้งน้ำแข็งรอสส์
หิ้งน้ำแข็งรอสส์  (Ross Ice Shelf) ตั้งอยู่ในทวีปแอนตาร์กติกา มีพื้นที่ประมาณ 487,000 ตารางกิโลเมตร เล็กกว่าประเทศฝรั่งเศสเล็กน้อย มีขนาดความกว้าง 800 กิโลเมตร ลึกเข้าไปข้างใน 970 กิโลเมตร เป็นลักษณะผาตั้งสู่ทะเลมีความสูง 60 เมตร บางช่วงน้ำแข็งอาจหนาถึงกว่า 750 เมตรซึ่งจะอยู่ตอนใน หิ้งน้ำแข็งรอสส์มีลักษณะคล้ายแพยักษ์ขนาดใหญ่ ค่อย ๆ เคลื่อนตัวออกสู่ทะเลในอัตราสม่ำเสมอที่ 1.5–3 เมตรต่อวัน ถูกค้นพบครั้งแรกโดยคณะนักสำรวจบริติชแอดมิรัลตี โดยมีหัวหน้านักสำรวจชื่อ เซอร์เจมส์ คลาร์ก รอสส์ ในวันที่ 5 มกราคม ค.ศ. 1841 ซึ่งก่อนหน้านั้นเซอร์เจมส์ คลาร์ก รอสส์ ได้เป็นผู้ค้นพบตำแหน่งสนามแม่แหล็กขั้วโลกเหนือเมื่อปี ค.ศ. 1831